Den 22. september 530 ble han så valgt til pave av et flertall av geistligheten forsamlet i Lateranpalasset. Antagelig var det seksti av de romerske prester som støttet Dioskur. Men en antibysantinsk minoritet samlet seg i Basilica Iulia og utnevnte straks den mann som den avdøde pave Felix hadde anbefalt, goteren Bonifatius II. Pave Felix hadde selv formelt nominert ham, og under sin sykdom hadde han overgitt ham sitt - med det forbehold at han skulle ha det tilbake dersom han frisknet til.